Consules civitatis Reualie dilectis concivibus sinceram in Domino karitatem. Notum vobis facimus littera in presenti, quod Gerhardus Scytte, illustris principis domini regis Swecie atque terrarum Aboensium et Finlandie capitaneus, presente domino .. commendatore nostro, coram nobis firmiter promisit, quod omnes et singuli nostri cives cum omnibus suis bonis et rebus quibuscunque secure et libere ad nostrum portum venire ac abinde recedere debeant et valeant, domino conservante. Littera lecta aliis nostris concivibus, tam presentibus quam futuris omnibus ipsam reseretis. In Christo valete. Scriptum nostro sub secreto.